Sovjetske deportacije iz Estonije
<s>Sovjetske deportacije iz Estonije odigrale su se između juna 1941. (prvi val) i od 1945. do 1953. (drugi val preseljenja).</s><s>Sveukupno je u tom razdoblju deportirano 32 540 državljana Estonije.</s><s>Od toga broja, preminulo je preko 5 400 osoba: 3 000 je preminulo od napornog i dugog putovanja ili velikih hladnoća, pothranjenosti ili eksploatacije od rada u egzilu u Sibiru.</s><s>Estoniju je okupirao i nezakonito pripojio Savez Sovjetskih Socijalističkih Republika nakon ultimatuma 16. juna 1940. u skladu sa njemačkom-sovjetskim paktom o međusobnoj podjeli Europe na sfere utjecaja i okupacije.</s><s>14. juna 1941., tjedan dana prije njemačke invazije SSSR-a, sovjetske vlasti su izvršile deportaciju 11 000 Estonaca u Rusiju.</s><s>Ljudi su transportirani u vagonima za stoku, a među njima je bio i estonski predsjednik Konstantin Päts, vrhovni zapovjednik Johan Laidoner, ministri kabineta, članovi parlamenta, poduzetnici i vlasnici raznih poduzeća.</s><s>Preko polovica raseljenih su bili žena i djeca.</s><s>Nacistička Njemačka preuzala je 1941. ulogu okupatora Estonije, ali je SSSR ponovno zauzeo to područje 1944. uoči kraja Drugog svjetskog rata.</s><s>Ponovnom uspostavom sovjetske vlasti, bilo je samo pitanje vremena kada će ponovno započeti nove deportacije iz Estonije.</s><s>Marta 1949. odigralo se skupljanje i deportacija dodatnih 20 713 Estonaca, što je predstavljalo 2,5 % stanovništva republike.</s><s>Poslani su u sibirski gulag i izrabljivačke radne logore.</s><s>Uz te dvije veće deportacije, odigralo se i nekoliko manjih: tokom ljeta 1945. protjerano je 342 baltičkih Nijemca a 1951. je raseljeno 259 pripadnika Jehovinih svjedoka u "Operaciji Sjever".</s><s>Uvjeti u Sibiru i centralnoj Aziji bili su opterećeni teškom nebrigom prema doseljenicima, poglavito manjkom hrane: pojedini svjedoci su prepričavali kako su stariji Estonci izvršili samoubojstvo kako bi ostalo više hrane za mlade.</s><s>Oko 5 000 Estonaca je deportirano u regiju Tomsk u blizini Semipalatinska, lokacije za nuklearno testiranje 260 atomskih i hidrogenskih bombi od 1949. do 1954., gdje su bili izloženi radijaciji i rodili deformiranu djecu.</s><s>Mortalitet prvog vala deportacije 1941. procijenjen je na i do 60%.</s>

<s>Motivi za prisilno premještanje Estonaca (i drugih državljana baltičkih država) ležali su u namjeri Kremlja da provede zastrašivanje stanovništva, kolektivizaciju slanjem ljudi u Sibir, kazni protivnike sovjetske vlasti koji su htjeli estonsku neovisnost i isprazni teritorij kako bi se provela rusifikacija, odnosno sovjetizacija – i naposljetku konsolidacija njihove vlasti.</s><s>Raseljavanje je prestalo nakon što je 1953. umro sovjetski vođa Josif Visarionovič Džugašvili Staljin.</s><s>Preživjeli sibirski Estonci počeli su se vraćati natrag svojim domovima u Estoniju u 1950-ima, ali memoari o njihovom životu u Sibiru nisu smjeli biti objavljivani sve do 1970-ih i 1980-ih.</s><s>Nakon ponovne estonske neovisnosti u 1990-ima, estonski sudovi su podigli optužnice protiv nekoliko počinitelja ovih zločina.</s><s>Johannes Klaassepp (1921-2010), Vladimir Loginov (1924-2001) i Vasili Beskov su svaki osuđeni na po osam godina zatvora 1999. godine.</s><s>Mihail Neverovski (1920), bivši KGB-ovac, osuđen je na četiri godine zatvora.</s><s>August Kolk (1924) i Pjotr Kisli (1921) su osuđeni na osam godina zatvora.</s><s>Arnold Meri (1919-2009), veteran Crvene armije, je optužen za genocid zbog deportacije 251 civila sa otoka Hiiumaa u sibirske logore.</s><s>Tužioci navode da je 40 osoba preminulo zbog dugog putovanja u to zabačeno područje.</s><s>Meri je priznao da je doista sudjelovao u deportacijama.</s><s>Preminuo je 2009. prije presude.</s><s>Presude su deportacije civila proglasile zločinima protiv čovečnosti.</s><s>Osuđenici su pokrenuli priziv protiv ovih odluka.</s><s>2006.</s><s>Europski sud za ljudska prava je odlučio da te kazne za zločine protiv čovječnosti nisu protivne međunarodnom pravu, čime su presude Kolku i Kisliju postale pravomoćne.</s><s>U presudi, sud je utvrdio da su 1949. zločini protiv čovječnosti već bili kriminalizirani te se odgovornost za iste "ne može ograničiti na državljane određenih država ili samo na djela izvršena u određenom vremenskom razmaku Drugoga svjetskoga rata".</s>

<s>Povezano</s>

<s>Prisilno raseljavanje u Sovjetskom Savezu
Deportacija Korejaca u Sovjetskom Savezu
Deportacija krimskih Tatara
Deportacija Kalmika
Junska deportacija
Operacija Priboi
Sovjetske deportacije iz Litve
Operacija Sjever</s>

<s>Izvori</s>

<s>Monografije</s>

<s>1940-e 
1953
Sovjetski ratni zločini
Zločini protiv čovečnosti 
Deportacije 
Etničko čišćenje
Estonija u Drugom svjetskom ratu
Estonska Sovjetska Socijalistička Republika</s>

